"Setswana Puo ya gae HL/P2 6 DBE/Ngwanaitseele 2021 NSC KAROLO YA A: POKO MELODI YA POKO – RM Ramagoshi Dipotso di tlaa bodiwa go tswa mo mabokong mangwe a le MANE a a tlhaotsweng le go tswa go le le LENGWE le le sa tlhaolwang. Batlhatlhojwa ba tshwanetse go araba dipotso DINGWE le DINGWE di le PEDI go tswa mo mabokong a a tlhaotsweng le le le sa tlhaolwang. Dipotso tsa maboko a a tlhaotsweng di tlaa tlhagelela pele, mme go latele tsa leboko le le sa tlhaolwang. ELA TLHOKO: Araba potso e le NNGWE ya leboko le le sa tlhaolwang. POKO E E TLHAOTSWENG Araba dipotso di le PEDI go tswa mo go di le nne tse di boditsweng. POTSO 1: POTSO YA TLHAMO Buisa leboko le le latelang, mme morago o kwale tlhamo e mo go yona o tlhagisang kotsi ya lerato le e seng la nnete o bo o neele thuto e o ithutileng yona. Boleele jwa tlhamo e nne mafoko a a ka nnang 250–300. TUMELO – JM Lekgetho le ba bangwe 1 Ana o segatlhamelamasisi jang, Lorato! 2 Fa diganka tse dikgolo di go obela tlhogo, 3 O kokobeletsa le nare tse dikgolo tlase, 4 Fa le morwa Manoa o bo o mmeile fatshe. 5 E ne e le mogaka, e le maila-go-kgotlhwa; 6 E se diangwa, a kakelwa a itlhaolelwa; 7 Ga twe le tau tota o ne a e tlhola ka mašetla. 8 A sa e sisimoge go e tshwara ka diatla. 9 O kile a tlhaselwa ke dira di sa mo itse, 10 Di solofetse go mo tshwara a sa itebetse; 11 Tsa itlhoma ke potsane o ka golegwa ka thapo, 12 A di tshwara ka mabetwa-e-pelo tsa ipona phoso. 13 A ba kgogogela jaaka tilodi ya magaga 14 Ba phatlalala; go se monate gare ga naga. 15 A ba kgemetha ka tšhaka ya tlhaa lwa esele, 16 Naga ya penologa merapatshe ya direpa. 17 Maje a gwasisa sekgajaja sa pokolelo, 18 Go leba mogale, mmoi a nyerega marapo. 19 Marapo a bone a aga a kgabisitse naga, 20 Gaa ja lenong le seboko sa ba sa ntshega. 21 Ga feta dingwaga ba nna ba tswetse tlhabano. 22 E re go e umakediwa fela ba ile boroko, 23 Ga tsamaya ngwanyana wa mosetsana, Delila, 24 A mo itshokela ka natla, a ba a tla a ineela. 25 Samson a ipona a setse a mo kaetse moriri, 26 A o tsenya logare, thata ya khutlela ruri. 27 Banna ba fitlhela a kgwabofetse jaaka tlhware, 28 Ba se tsenya diatla, Sethubaki, ba iketlile. [10] Kwalololo e ileditswe Phetla"